Luis Fernando Ramos Pérez

**Luis Fernando Ramos Pérez** (født 1959) er en chilensk prelat og katolsk erkebiskop av Puerto Montt.
## Liv og virke
### Bakgrunn
Ramos Pérez tok en grad i ingeniørfag ved Universidad de Chile. Deretter fullførte han sine filosofiske og teologiske studier ved presteseminaret  i Santiago og oppnådde sin doktorgrad i teologi med spesialisering i Den hellige skrift fra Det pavelige gregorianske universitet i Roma.

### Prest
Han ble ordinert til prest den 5. mai 1990 av Santiagos erkebiskop, kardinal Carlos Oviedo Cavada.

Han ble prefekt for filosofi ved presteseminaret i Santiago fra 1990 til 1993, kapellan i *Cristo Emaús* menighet fra 1990 til 1993, og kapellan i menigheten *Santo Toribio de Mogrovejo* i 1993. Fra 1999 til 2007 arbeidet han i Roma i staben til Bispekongregasjonen. Da han kom tilbake til Santiago de Chile, var han biskoppelig vikar for erkebispedømmet for utdanning i 2007, rektor ved presteseminaret i Santiago fra desember 2007 til 2014 og biskoppelig vikar for presteskapet fra 2011 til 2014.

### Hjelpebiskop i Santiago de Chile
Den 1. februar 2014 utnevnte pave Frans ham til hjelpebiskop i Santiago de Chile og titulærbiskop av *Tetci*. Han ble bispeviet den 10. mai 2014 av kardinal Ricardo Ezzati Andrello.

I november 2016 ble han generalsekretær for Bispekonferansen i Chile. Den 28. juni 2018 ble han gjort til apostolisk administrator av Rancagua.

I september 2018, i forbindelse med påstander om tildekning og hindring av etterforskningen av seksuelle overgrepssaker i den katolske kirke i Chile, sikret chilenske rettsmyndigheter e-poster sendt av biskop Ramos og de chilenske kardinaler Ricardo Ezzati, den sittende erkebiskop av Santiago, og Francisco Errázuriz, hans forgjenger. I januar 2019 var Ramos Pérez en del av delegasjonen av chilenske biskoper, sammen med sin erkebiskop kardinal Ezzati av Santiago, presidenten for den chilenske bispekonferansen Santiago Silva Retamales, erkebiskop René Osvaldo Rebolledo Salinas (La Serena) og biskop Juan Ignacio González Errázuriz (San Bernardo) reiste til Roma på et ekstraordinært besøk for å informere pave Frans om utviklingen av den chilenske overgrepsskandalen.

### Erkebiskop av Puerto Montt
Han ble utnevnt til erkebiskop av Puerto Montt den 27. desember 2019.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Ettore Felici (1881-1951) *1927 
* Erkebiskop Alfredo Silva Santiago (1894-1975) *1935
* Kardinal Carlos Oviedo Cavada (1879-1970) *1919
* Kardinal Ricardo Ezzati Andrello (1942- ) *1996 
* Erkebiskop *Luis Fernando Ramos Pérez* (1959- ) 2014

## Referanser